**NAGY-SZÍN-PAD! 2017**

**Megvannak a döntősök!**

**Immáron negyedik alkalommal indult a VOLT Produkció és a Petőfi Rádió közös tehetségmutató versenye, a Nagy-Szín-Pad! Ezúttal nyolc zenekar és előadó - a Dope Calypso, a Jónás Vera Experiment, a Konyha, a Lóci játszik, a Mörk, Petruska, Sena és a The Qualitons - teljes koncertjét láthatták a nézők az Akvárium Klubban. A koncerteket a nagyszinpad.com-on és a petofilive.hu-n élőben nézhették az érdeklődők, a Petőfi TV pedig izgalmas interjúkkal, backstage infókkal jelentkezett a helyszínről. Idén a Recorder is figyelemmel kísérte az elődöntőket, valamint az MVM Zrt is a kezdeményezés mellé állt.**

A közönség három platformon - SMS-ben, az Instagramon, illetve a nagyszinpad.com -on szavazhatott, az így beérkezett voksok a Nagy-Szín-Pad! 22 fős szakmai zsűrijének pontszámaival együtt, 50-50%-ban figyelembe véve adták ki a végeredményt.

A döntőbe, amelyet május 27-én, az Akvárium Klub nagytermében tartanak, a következő három produkció jutott:

JÓNÁS VERA EXPERIMENT

LÓCI JÁTSZIK

MÖRK



**KÖZÖNSÉGEN A SOR**

A szavazás május 24-én reggel újraindult, de most már kizárólag a 3 továbbjutó rajongóin a sor: ők egészen a május 27-i döntőig voksolhatnak, ahol a szavazást az élő adás folyamán zárják le, majd az összesítés után bejelentik a Nagy-Szín-Pad! idei győztesét.

**Szavazni a következő módokon lehet:**

* SMS-ben a 06 (20/30/70) 4422-999-es alapdíjas telefonszámon a zenekar kódjával. Egy telefonszámról naponta maximum 5 SMS szavazatot fogadnak el.
* Instagramon a #nsz #zenekarkódja hashtagekkel ellátott képekkel-videókkal. Egy Instagram profilról naponta maximum 5 szavazatot fogadnak el. Szavazni csak publikus profilról lehet!
* A nagyszinpad.com-on, a zenekarok oldalain.

**A döntősök kódjai:**

Jónás Vera Experiment: vera

Lóci Játszik: locijatszik

Mörk: mork

**A TÉT IDÉN IS ÓRIÁSI!**

Az elődöntő résztvevői meghívást kapnak a **Sziget**, a **Telekom VOLT**, a **Strand Fesztivál** és a **MOL Nagyon Balaton** rendezvényei mellett a **Campus Fesztiválra** és az **Akvárium Klubba** is.

A döntő résztvevői közül a díjak felajánlói választják majd ki azt a produkciót, amely az MTVA jóvoltából Magyarországot képviselheti a 2018-as **Eurosonic Festivalon**, Hollandiában, illetve előzenekarként léphet fel a **Budapest Park** és az **Akvárium Klub** egy-egy kiemelten fontos eseményén, és **a siófoki PLÁZS** nyitókoncertjén is fellép majd, a Halott Pénzzel együtt.

A Nagy-Szín-Pad! 2017-es győztese idén a felsorolt fesztiválok nagyszínpadain koncertezhet, lehetősége nyílik egy videoklip elkészítésére, és meghívást kap a **Petőfi Zenei Díj** nagyszabású showműsorába is. Idén Európa legnagyobb szabadtéri szórakozóhelye, a **Budapest Park** is csatlakozik a Nagy-Szín-Pad! tehetségmutatóhoz: a 10.000 nézőt befogadó nagyszínpaduk szintén helyet ad majd a verseny győztesének a bemutatkozásra.

Budapest, 2017.05.24.

Marinka Csaba  
kommunikációs tanácsadó  
communications consultant  
  
Sziget Kulturális Szervezőiroda  
Sziget Cultural Management  
Budapest, 1399 Pf.: 694/245  
Fax: + 361 372 0685  
Tel.: + 361 372 0671  
email: [marinka.csaba@sziget.hu](mailto:marinka.csaba@sziget.hu)  
<http://www.sziget.hu>